Jere Vikström

Jere Ilari Vikström (s. 17. joulukuuta 1993) on suomalainen pesäpalloilija, joka edustaa Superpesis-joukkue Sotkamon Jymyä.

 Ura 
Sotkamon Jymyä edustanut Vikström pelasi kaudella 2012 lainalla Hyvinkään Tahkossa yhdeksän ottelua. Hän tuli seuraan paikkaamaan Hyvinkään joukkoampumisen seurauksena syntynyttä pelaajapulaa. Vuonna 2015 hän pelasi Kiteellä ja seuraavana vuonna Oulussa. Vikström palasi Jymyyn, jossa hän pelasi kauden 2019 loppuun. Hän teki Hyvinkään Tahkon kanssa kahden vuoden sopimuksen kausille 2020 ja 2021. Elokuussa 2021 Vikström teki Tahkon kanssa yksivuotisen jatkosopimuksen. https://hyvinkaantahko.fi/huuskolle-ja-vikstromille-jatkosopimukset/ Toukokuussa 2023 Vikström teki Sotkamon Jymyn kanssa kaksivuotisen sopimuksen, pelattuaan ensin kaksi ottelua Miesten Ykköspesiksessä pelaavan Jyväskylän Kirin riveissä. https://www.superjymy.fi/vikstrom-takaisin-jymyyn-kaksivuotisella-sopimuksella/

Vikström on pelannut urallaan 348 Superpesiksen runkosarjan ottelua. Näissä otteluissa hän on lyönyt 27+54=81 juoksua, tuonut 460 juoksua ja kerännyt 1458 kärkilyöntiä. Ylempien pudotuspelien otteluita uralle on mahtunut 102 kappaletta. Näissä otteluissa Vikström on lyönyt 3+9=12 juoksua, tuonut 84 juoksua ja kerännyt 371 kärkilyöntiä.
Ykköspesiksessä Vikström on pelannut 14 runkosarjan ottelua. Näissä otteluissa hän on lyönyt 1+1=2 juoksua, tuonut 15 juoksua ja kerännyt 50 kärkilyöntiä.
Tilastot päivitetty 17.11.2024

 Saavutukset 
 Pelaajana 
 6 SM-kultaa: 2011, 2012, 2013, 2014, 2023, 2024
 3 SM-hopeaa: 2017, 2019, 2025
 1 SM-pronssi: 2010
 4 Itä–Länsi-ottelua: 2016, 2017, 2021, 2022
 Superpesiksen etenijäkuningas (1): 2017
 Superpesiksen kuukauden pelaaja: heinäkuu 2023 https://www.superpesis.fi/uutiset/hurjavireiset-jere-vikstrom-ja-siri-eskola-superpesiksen-heinakuun-pelaajiksi/
 Nuorten Superpesiksen vuoden pelaaja: 2014 http://www.pesis.fi/pesapalloliitto/historia/parhaat-pelaajat-kausittain/nuorten_superpesis/ 

 Lähteet 

Luokka:Suomalaiset pesäpalloilijat
Luokka:Vuonna 1993 syntyneet
Luokka:Elävät henkilöt